SAN FERNANDO CITY, La Union - Dead on the spot ti maysa a 17-anyos a barito kalpasan a napalpaltugan ti bukotna babaen ti saan pay a nabigbig a suspek.
Uppat a tama ti bala ti paltog ti nangkettel iti biag ti biktima a ni Jerald Mabalot, 17-anyos, ken residente iti Brgy. Subusob, Rosario, La Union.
Segun ken ni PS Insp. Orly Pagaduan, hepe ti Rosario PNP, pasado alas-8:00 iti rabii bayat nga agbuybuya iti telebisyon ni Mabalot kaduana ti lolona iti ruar ti pagtaengan idi kellaat a simmangpet ti armado a suspek.
Dagusna a pinalpaltugan ti barito ngem napartak a naglibas a nakalugan iti motorsiklo.
Iti agdama ket saan pay a nalawag no ania ti motibo iti pammaltog bayat nga agtultuloy a taktakwaten dagiti otoridad no asino ti adda iti likudan ti krimen.
ilo_Latn ilo_Latn ilo_Latn ilo_Latn ilo_Latn